Diari Oficial de la Generalitat Valenciana


Sumari del DOGV 6748, del 04-04-2012 (2012/3272)

RESOLUCIÓ de 2 de març de 2012, de la Direcció General d'Energia, per la qual s'autoritza per l'activitat d'inspecció com a entitat col·laboradora de l'administració a l'àmbit de la mineria.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6748

Data del DOGV
:   04-04-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/3272


Data del document
:   02-03-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 2 de març de 2012, de la Direcció General d'Energia, per la qual s'autoritza per l'activitat d'inspecció com a entitat col·laboradora de l'administració a l'àmbit de la mineria. [2012/3272]  
Examinat l'expedient relatiu a la sol·licitud formulada per la societat Marsan Ingenieros, SL, amb CIF B-46954152, per a actuar com a entitat col·laboradora de l'Administració, resulten els següents:  
  
Antecedents de fet  
Primer. Vista la sol·licitud, i la resta de la documentació que l'acompanya, presentada pel representant legal de la mercantil Marsan Ingenieros, SL, amb domicili social al carrer Guillem Marconi, núm. 15, siti al Parc Tecnològic de Paterna, València, 46501, perquè li siga concedida l'autorització per a actuar com a entitat col·laboradora de l'Administració, a l'empara del que disposa l'article 11 del Reglament General de Normes Bàsiques de Seguretat Minera, aprovat pel Reial Decret 863/1985, de 2 d'abril.  
Segon. Vist el nou annex tècnic núm. OC-I/251, revisió 1, de data 27 de gener de 2012, en el camp de la minera, realitzat per l'ENAC, com a organisme de control per a la realització de les activitats següents:  
  
- Mineria: Carregadores sobre rodes.  
- Tipus d'avaluació: Inspeccions periòdiques.   
- Document reglamentari:   
- Resolució de 18 de novembre de 2010 (BOE de 22.12.2010), de la Direcció General de Política Energètica i Mines, per la qual s'aprova l'especificació tècnica número 2010-1-01, «Inspecció de carregadores sobre rodes».  
- Orde ITC/1607/2009 de 9 de juny (BOE de 17.06.2009), per la qual s'aprova la instrucció tècnica complementària 02.2.01, «Posada en servici, manteniment, reparació i inspecció d'equips de treball», del Reglament General de Normes Bàsiques de Seguretat Minera.  
  
Tercer. Vist que el sol·licitant ha presentat en esta administració, la documentació per a obtindre l'autorització que l'habilita per a actuar com a organisme de control, en tot l'àmbit estatal, prevista en l'article 43.3 del Reial Decret 2200/1995.  
  
Fonaments de dret  
Primer. Vist el que establix el Reial Decret 249/2010, de 5 de març, pel qual s'adapten determinades disposicions en matèria d'energia i mines al que disposa la Llei 17/2009, de 23 de novembre, sobre el Lliure Accés a les Activitats de servicis i el seu exercici, i la Llei 25/2009, de 22 de desembre, de Modificació de Diverses Lleis per a la Seua Adaptació a la Llei sobre el Lliure Accés a les Activitats de Servicis i el seu Exercici, que en l'article primer del citat Reial Decret 249/2010, de 5 de març, modifica l'article 11 del Reglament General de Normes Bàsiques de Seguretat Minera, aprovat pel Reial Decret 863/1985, de 2 d'abril, i establix la possibilitat que l'autoritat minera utilitze per a la posada en servici les entitats col·laboradores de l'administració (ECA), les quals a l'actuar en l'àmbit del Reglament General de Normes Bàsiques de Seguretat Minera es regiran, en allò no específicament regulat en este article, pel que disposa per als organismes de control autoritzats la secció 1a, capítol IV, del Reglament de la Infraestructura per a la Qualitat i la Seguretat Industrial, aprovat pel Reial Decret 2200/1995, de 28 de desembre.  
Segon. Vist el Reial Decret 2200/1995, de 28 de desembre, modificat pel Reial Decret 338/2010, de 19 de març, pel qual s'aprova el Reglament d'Infraestructura per a la Qualitat i Seguretat Industrial, que desplega els aspectes continguts en la Llei 21/1992, de 16 de juliol, d'Indústria, en referència als organismes i entitats que operen en el camp de la qualitat i de la seguretat industrial, previstos en el títol III de la mencionada Llei d'Indústria.  
Tercer. Atés que les entitats col·laboradores de l'administració tenen el seu marc d'actuació en el Reglament General de Normes Bàsiques de Seguretat Minera, aprovat pel Reial Decret 863/1985, de 2 d'abril, les quals no només han d'estar acreditades per l'ENAC, sinó també estar autoritzades per l'administració competent.  
Quart. Els articles 43.2 i 43.3 del Reial Decret 2200/1995, establixen els requisits i les condicions que ha de complir l'organisme de control per a poder ser autoritzat per l'òrgan competent de la comunitat autònoma, així com la documentació necessària a presentar per a obtindre l'autorització corresponent. Per la seua banda, l'article 17.1 del Decret 54/2001, de 13 de març, pel qual es regula l'exercici de les funcions en matèria de vigilància del compliment de la legislació vigent sobre la seguretat de productes, equips i instal·lacions industrials assignades als organismes de control en l'àmbit de la Comunitat Valenciana (DOCV núm. 3965, de 23 de març de 2001) determina que, amb caràcter previ a l'inici de les seues actuacions, els organismes de control comunicaran a l'òrgan competent en matèria d'indústria les tarifes que es proposen aplicar en cada un dels seus àmbits d'actuació, amb el desglossament de les partides de cost que les componen, i estaran obligades igualment a notificar, amb la deguda antelació, totes les possibles modificacions.  
  
Quint. L'article 11 del Reial Decret 863/1985, de 2 d'abril, establix que les autoritzacions atorgades a les referides entitats, tindran validesa per a tot el territori espanyol.  
Sext. L'article 43.7 del Reial Decret 2200/1995, establix l'obligació de l'òrgan competent de l'administració autonòmica de remetre al Ministeri d'Indústria, Turisme i Comerç les dades corresponents per a la seua inclusió en el Registre Integrat Industrial. Alhora, l'article 9.1 del Reial Decret 559/2010, de 7 de maig, pel qual s'aprova el Reglament del Registre Integrat Industrial, establix el deure dels òrgans competents en matèria d'indústria de les comunitats autònomes, de comunicar al Registre Integrat Industrial, les dades bàsiques i complementàries establides en l'article 5 del citat Reial Decret, derivades de les autoritzacions concedides, així com les baixes en el registre pel cessaments de l'activitat, canvis a una activitat fora de l'àmbit del registre i totes les variacions significatives en les dades.  
  
Sèptim. Els articles 7 i 11 del Decret 54/2001, de 13 de març, del Govern Valencià, establixen el deure dels organismes de control autoritzats de comunicar als òrgans provincials competents de la Conselleria d'Economia, Indústria i Comerç tant l'inici, amb una antelació mínima de 15 dies, com el resultat de les seues actuacions, en este cas, amb una demora màxima d'un mes. Al seu torn, l'article 5 de l'Orde de 22 de juny de 2001, de la Conselleria d'Indústria i Comerç, per la qual es desplega el Decret 54/2001, de 13 de març, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana (DOCV núm. 4068, de 21 d'agost de 2001), determina que la comunicació de la dita informació a l'òrgan provincial competent de la Conselleria, es farà de manera telemàtica, i l'organisme de control autoritzat es comprometrà a adaptar els seus sistemes d'informació als requeriments de la Conselleria d'Economia, Indústria i Comerç, així com a instal·lar el programari i el maquinari necessaris per a una comunicació efectiva. En este sentit, el sistema AIRE és el que la Conselleria d'Economia, Indústria i Comerç posa a disposició de les entitats col·laborades de l'administració i dels organismes de control autoritzats per a la comunicació telemàtica de les actuacions que realitzen.   
  
Octau. El Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat. (DOCV núm. 6552, de 27.06.2011), així com els decrets modificatius: Decret 89/2011, de 26 d'agost, Decret 121/2011, de 16 de setembre, Decret 197/2011, de 23 de desembre del Consell, i Decret 18/2012, de 27 de gener, del Consell.  
Nové. El Decret 122/2011, de 16 de setembre de 2011, del Consell de la Generalitat, pel qual s'atribuïx a la Direcció General d'Energia, les funcions en matèria d'elaboració, gestió, i execució de les actuacions per al desenrotllament i el foment dels sectors energètic i miner. (DOCV núm. 6612, de 20.09.2011).  
En virtut dels antecedents de fet i fonaments de dret exposats, esta Direcció General d'Energia, acorda dictar la següent resolució:  
  
  
Primer  
Autoritzar l'entitat Marsan Ingenieros, SL, per a l'activitat d'inspecció com a entitat col·laboradora de l'Administració en l'àmbit de la mineria, autoritzada, d'acord amb l'acreditació 0C-I/251, revisió 1, de data 27 de gener de 2012, limitant la present autorització a les actuacions reglamentàries definides en l'abast normatiu especificat en eixes acreditacions i els seus annexos tècnics, emesos per l'Entitat Nacional d'Acreditació accessible en la pàgina web , en els àmbits reglamentaris i especificacions tècniques següents:  
  
- Mineria: Carregadores sobre rodes.  
- Tipus d'avaluació: Inspeccions periòdiques.   
- Document reglamentari:   
- Resolució de 18 de novembre de 2010 (BOE de 22.12.2010), de la Direcció General de Política Energètica i Mines, per la qual s'aprova l'especificació tècnica número 2010-1-01, «Inspecció de carregadores sobre rodes».  
- Orde ITC/1607/2009 de 9 de juny (BOE de 17.06.2009), per la qual s'aprova la instrucció tècnica complementària 02.2.01, «Posada en servici, manteniment, reparació i inspecció d'equips de treball», del Reglament General de Normes Bàsiques de Seguretat Minera.  
  
L'autorització es concedix amb les condicions següents :  
1. Marsan Ingenieros, SL, i el seu personal han de ser independents, per la qual cosa no han d'estar involucrats en el disseny, fabricació, subministrament, instal·lació, direcció facultativa, assistència tècnica, ús o manteniment dels ítems a inspeccionar o de característiques semblants, dins del seu àmbit d'autorització.  
2. Anualment, durant el mes de gener, es remetrà a la Direcció General d'Energia de la Comunitat Valenciana:  
a) Una memòria detallada de l'any anterior relacionant les actuacions realitzades a la Comunitat Autònoma en l'activitat per a la qual ha sigut autoritzada.  
b) Còpia de l'informe de seguiment de l'entitat d'acreditació que la va acreditar, que confirme el manteniment de les condicions d'acreditació.  
c) Les tarifes que es proposa aplicar en l'exercici en cada un dels seus àmbits d'actuació, amb el desglossament de les partides de cost que les componen.  
3. Marsan Ingenieros, SL, remetrà anualment a la Comissió de Seguretat Minera de la Direcció General de Política Energètica i Mines, una memòria que haurà d'arreplegar de manera ordenada i sistemàtica de tots els aspectes previstos en els paràgrafs a) i b) del punt anterior, respecte a les activitats dutes a terme en tot el territori espanyol.  
  
Segon. Comunicar esta resolució als òrgans provincials competents en matèria de mineria de la Conselleria d'Economia, Indústria i Comerç.  
Tercer. Qualsevol variació de les condicions o dels requisits relatius a l'acreditació com a entitat col·laboradora de l'Administració o que van servir de base per a dictar la present resolució, hauran de notificar-se a esta Direcció General d'Energia, l'endemà de produir-se.  
  
Quart. Marsan Ingenieros, SL, haurà de complir en tot moment amb les obligacions i deures que s'especifiquen en els articles 47 i 48 del Reial Decret 2200/1995, així com en la resta de regulació comunitària, estatal i autonòmica que li siga d'aplicació.  
Quint. L'autorització podrà ser suspesa o revocada, a més dels casos previstos en la legislació vigent, quan ho siga l'acreditació.  
  
Contra la present resolució, que no és definitiva en via administrativa, podrà interposar-se recurs d'alçada davant del secretari autonòmic d'Economia, Indústria i Comerç en el termini d'un mes, comptat des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que la persona interessada puga exercitar qualsevol altre que crega oportú.  
  
València, 2 de març de 2012.- El director general d'Energia: Antonio Cejalvo Lapeña